
Nr. 3159/22.01.2026
Raport de specialitate
 privind aprobarea Actului Adițional nr. 12 la Contractul de Delegare a Gestiunii Serviciului de alimentare cu apă şi de canalizare încheiat la data de 09.11.2009 între Asociația de Dezvoltare Intercomunitară Apă „ADIA Ilfov” și APĂ-CANAL ILFOV S.A.
     Având în vedere:
·  adresa Societății de Dezvoltare Intercomunitară Apă “ ADIA ILFOV “ nr. 19 /21.01.2026 înregistrată la Primăria comunei Cornetu, județul Ilfov sub nr. 3078/21.01.2026, prin care ni se comunică necesitatea emiterii unei Hotărâri de Consiliu Local în vederea  aprobării Actului Adițional nr. 12 la  Contractul de Delegare a Gestiunii Serviciului de alimentare cu apă şi de canalizare încheiat între Asociația de Dezvoltare Intercomunitară Apă ”ADIA Ilfov”, în numele și pe seama UAT membre, în calitate de Delegatar și  APĂ-CANAL ILFOV S.A., în calitate de Delegat (Operator) pentru modificarea Strategiei privind redeventa pentru perioada 2026-2032 in conformitate cu Planul de afaceri.
· Prevederile Codul administrativ din 03.07.2019, ale Legii nr. 51/2006 a serviciilor comunitare de utilităţi publice, republicata, cu modificarile si completarile ulterioare, precum si Legii nr. 241/2006 privind serviciul de alimentare cu apa si de canalizare, republicata, cu modificarile si completarile ulterioare,
· Prevederile Contractului de Delegare a gestiunii serviciilor publice de alimentare cu apă și de canalizare, încheiat la data de 09.11.2009 între Asociația de Dezvoltare Intercomunitară  Apă – ADIA Ilfov și  Apă – Canal Ilfov S.A.
· Prevederile Ordinului 231/2022 al Presedintelui A.N.R.S.C. privind aprobarea Metodologiei de evaluare a modului de implementare a strategiilor de tarifare elaborate în conformitate cu Metodologia de analiză cost-beneficiu pentru investițiile în infrastructura de apă, aprobată prin Hotărârea Guvernului nr. 677/2017 
· Noua Strategie privind redeventa pentru perioada 2026 – 2032 asa cum a fost determinată conform Planului de Afaceri – vers. 1, elaborat si depus la A.N.R.S.C. de catre Operatorul Apă – Canal Ilfov S.A. in data de 08.10.2025 


     Potrivit celor de mai sus  considerăm că sunt întrunite condiţiile de oportunitate şi legalitate pentru înscrierea pe ordinea de zi a şedinţei Consiliului Local Cornetu, Judeţul Ilfov a proiectului de hotărâre privind aprobarea Actului Adițional nr. 12 la Contractul de Delegare a Gestiunii Serviciului de alimentare cu apă şi de canalizare încheiat la data de 09.11.2009 între Asociația de Dezvoltare Intercomunitară Apă „ADIA Ilfov” și APĂ-CANAL ILFOV S.A. privind modificarea strategiei privind redeventa pentru perioada 2026-2032 in conformitate cu Planul de Afaceri

Întocmit,
Consilier,
Marinescu Victorița

